《戏作数目诗》
宋代·吕南公

一廛徒自受，想象圣人氓。二耜惭沮溺，疲羸不善耕。

三时徒饱食，何力助戎兵。四部虽该涉，心非太学生。

五噫聊慷慨，那复慕光荣。六逸如堪继，相邀且倒倾。

七弦休抚弄，里耳悦铿轰。八杀宾宜惧，过门岂敢迎。

九年储莫望，吟醉但忘情。十室论忠信，吾穷或有名。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之欲命以官，旋卒。南公著有灌园集二十卷，《文献通考》传于世。